钦定古今图书集成/方舆汇编/边裔典/第072卷 > 《哈密国山川考》
## 钦定古今图书集成/方舆汇编/边裔典/第072卷 > 《哈密国山川考》

天山　在哈密城北，一名“雪山”，番名“拆罗漫山。”匈奴
过此者必下马拜。南二里有盐池。

马鬃山　在哈密东南境，近有“望乡岭”，岭上石龛，有
李陵题字处。

畏吾儿河　在哈密城东一百三十馀里，沿河沙柳
蓊郁。

娘子泉，　在畏吾儿河东，胡呼可敦卜剌。

合罗川　在哈密卫东南境，乃唐回鹘公主所居地。
城基尚在，近有汤泉池。

甘露川　在哈密卫西北三百里，唐景龙四年，于此
置伊吾军。